Beginsels vir ŉ gelukkige lewe – 12 – ToekomsVenster
Beginsels vir ŉ gelukkige lewe – 12
by Kariné Taljaard|Published 05/06/2019
– ŉ Lewe in balans.
Dit is ŉ lewenslange uitdaging nl. om ŉ lewe in en van balans te lewe. Daar is seisoenale verpligtinge wat maak dat jy vir ŉ tyd lank, selfs ten koste van ander dinge, op een saak moet konsentreer. As jou lewe egter in ŉ voortdurende wanbalans is moet jy dringend aandag gee.
Wat bedoel ek met ŉ lewe in balans?
Dit is ŉ lewe waar daar genoeg van alles ingebou is.
Ons is, soos by ŉ vorige geleentheid gesê multi- dimensioneel. Dit is deel van God se skeppingswonder. Ons is liggaam, siel en gees. Binnekant en buitekant. Ons het ŉ bietjie van alles nodig.
Die geestelike verteenwoordig die vertrekpunt van ons lewens. Die geestelike reg verstaan, is nie ŉ deel nie maar die geheel. Dit bepaal en beïnvloed die manier waarop ek lewe. Dit is Christus in my en ek in Hom. Hy is die naaf van die wiel en vanuit ŉ verhouding met Hom leef ek die lewe.
Tog kan ek so opgaan in ŉ spirituele benadering tot die lewe dat daar vir niks anders plek is nie. Ek vergeet dat ek steeds op aarde is. Ek laat na om verhoudingsmatig te lewe, ander in my lewe toe te laat. ŉ Prekerige en dweperige lewensstyl laat niks en niemand naby my toe nie. Almal vlug as hulle my sien. Ek leef geïsoleerd en vervreemd van ander en reken dat dit dissipelskap in die praktyk is wat dit nie is nie.
Christene vind en leef met balans. Jou hele wese roep daarna. Dis hoe God jou gemaak het.
Boonop is die lewe eenmalig. Dit wat deel vorm van die teenwoordige bestel gaan verby. Dit gaan radikaal anders wees in die hemel.
Is daar vriende in jou lewe en hoe gaan dit met jou sosiale lewe?
Is daar tyd vir ontspanning en hoe klee jy dit in?
Het jy ŉ stokperdjie en hoeveel tyd spandeer jy daaraan?
Is daar ŉ betekenisvolle ander in jou lewe en ken en ervaar jy nog die wonder en ekstase van intimiteit?
Wanneer laas het jy en jou geliefde ŉ romantiese aand uit gehad?
Speel jy nog met jou kinders en daag jy by jou seun se rugby wedstryd op?
Rantsoeneer jy tyd voor die TV sodat die lewe nie by jou verbygaan nie?
Is jy deel van ŉ belangegroep waar jy jou belangstelling kan uitlewe?
Jy sê daar is net 24 uur in ŉ dag en jy is reg.
Wat maak jy daarmee?
Lewe in balans.
Dit gaan verby.
Bewaar ons Here
Bewaar ons Here `ŉ Veertjie in die hoed van mnr Ramaphosa wat sy amptelike besoek aan Egipte summier kortgeknip het om met […]
28 April 2017 – Beste stuurman staan aan wal.
Beste stuurman staan aan wal. ROMEINE 13:10 Die liefde doen die naaste geen kwaad aan nie. Daarom is die liefde die volle […]
7 April 2017 – JOB 37:23
JOB 37:23 Ons kan by die Almagtige nie kom nie, sy krag is groot. Hy laat reg en geregtigheid geskied, Hy verdruk […]
Previous post Beginsels vir ŉ gelukkige lewe – 11
Next post Beginsels vir ŉ gelukkige lewe
Beginsels vir ŉ gelukkige lewe 21
Beginsels vir ’n gelukkige lewe – 20
Beginsels vir ŉ gelukkige lewe – 18
Beginsels vir ŉ gelukkige lewe – 17
Beginsels vir ŉ gelukkige lewe – 15
Beginsels vir n gelukkige lewe – 14
Beginsels vir ŉ gelukkige lewe